อีกไม่นานก็รู้
ในขณะที่คลังสาละวนกับการแก้ไขปัญหาชีวิตของธนาคารอิสลามแห่งประเทศไทย (ไอแบงก์)
23 ก.พ. 2556

ในขณะที่คลังสาละวนกับการแก้ไขปัญหาชีวิตของธนาคารอิสลามแห่งประเทศไทย (ไอแบงก์) 
และธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) แต่ที่แบงก์ชาติกลับมีรอยยิ้มติดที่มุมปากของ สาลินี วังตาล ผู้ช่วยผู้ว่าการ สายกำกับสถาบันการเงิน ธนาคารแห่งประเทศไทย (ธปท.) 




ที่ยิ้มไม่ใช่สะใจ แต่เห็นว่าสิ่งที่แบงก์ชาติได้บอกคลังไปหลายเดือน ผ่านรายงานการตรวจสอบแบงก์ เริ่มได้รับการสนใจแล้ว 
จะเรื่องอะไร ถ้าไม่ใช่การตั้งข้อสังเกตของทั้งสองธนาคารนี้ว่ามีปัญหา แต่เรื่องก็เงียบไปเหมือนไม่มีใครใส่ใจ 
ช่วงที่ผ่านมาคลังตั้งหน้าตั้งตาบี้แบงก์ชาติให้ลดดอกเบี้ยนโยบาย ทั้งที่ไม่ใช่งานของตัวเอง แต่งานของตัวเองกลับไม่สนใจทำ
วันนี้คลังต้องหมุนกลับมาแก้ไขปัญหา 2 แบงก์รัฐแล้ว โดยการตรวจสอบยึดผลการตรวจสอบของแบงก์ชาติเป็นหลัก โดยเฉพาะการสอบสวนความเสียหายของแบงก์ว่า หนี้เสียมากมาย 2 แบงก์ปาเข้าไป 8 หมื่นล้านบาท ที่เกิดขึ้นมันมาได้ยังไง 
อีกไม่นานก็ได้รู้ค่ะ คุณขา คริคริ